**КУОБАХЧААН**

*Л. Попов*

Мас аттаах,

Туос ынахтаах,

Диэтэ-уота, хаһаата –

Испиискэ, мыыла хаата,-

Уолчаан, уолчаан

Олорбута дииллэр,

Оҕолорго анаан,

Оргууй аҕай кэпсииллэр...

Этиһэр, иллэһэр

Доҕордоох дэһэллэр.

Доҕоро ким буолуой?

До5оро – со5отох,

Куобах о5ото!-

Убайа туппута.

Ойууртан булбута.

Куоба5а бытыктаах,

Улахан кулгаахтаах.

Куоба5ы кытары

Уолчааммыт кэпсэтэр:

-Куобахчаан, акаары,

Куотума, - диэн этэр.-

Куттаһы мөҕөллөр

Хоргуһу сирэллэр,

Оннооҕор мин ыттан,

Бөтүүктэн, куоскаттан

Мин толлон турбаппын

Куттанан куоппаппын!...

Хобордооҕу үрдүнэн,

Холумтаны таһынан,

Күрээтинньик кэннинэн,

Ыскамыайка аннынан

Сүүрэ турда куобахчаан,

Уҥа-хаҥас ойуолаан.

Куобаҕы кытта,

Куттаһы кытта,

Оонньоон бэрт,

Оонньоон бэрт!

Бэйикэй уус,

Бэйикэй уус!!!

Ити курдук туойа-туойа,

«Ынахтарын» хомуйа,

Уолчаан ойдо, ыстанна,

Орон үөһэ ытынна, -